## dachser_inteligent_logistics

Tlačová správa V Bratislave, 11. 3. 2022

# **Logistické centrum spoločnosti DACHSER v Schönefelde dodáva zdravotnícky materiál na Ukrajinu**

**Vlna ochoty pomáhať spája berlínske organizácie a firmy. Spoločne dopravujú do regiónu, ktorý je vo vážnej kríze, potrebný tovar. Pre berlínsku skupinu Vivantes, ktorá prevádzkuje nemocnice a zdravotnícke zariadenia, prepravilo logistické centrum DACHSER v Schönefelde viac ako 30 paliet zdravotníckeho materiálu do Poľska, a to až do pohraničnej oblasti s Ukrajinou.**

Viac ako 30 paliet zdravotníckeho materiálu, ktoré kamión DACHSER naložil, pochádza zo zásob berlínskej nemocničnej skupiny Vivantes. Na paletách sú ochranné masky, obväzy, plienky, dezinfekčné prostriedky, lieky, infúzne roztoky, injekčné striekačky a ďalší potrebný materiál. Vládna starostka Berlína Franziska Giffeyová a ukrajinský veľvyslanec Andrij Melnyk sa večer pred ukrajinským veľvyslanectvom spoločne rozlúčili s kamiónom DACHSERu a jeho vodičom Petrom Großom.

*„O 16.00 hodine nás nemocnica spoločnosti Vivantes, s ktorou spolupracujeme v rámci logistiky vakcín a rýchlych testov, požiadala, či by sme zaistili zadarmo transport,"* hovorí Olaf Schmidt, generálny riaditeľ logistického centra DACHSER v Berlíne Brandenburgu. *„O 18.00 hodine bol kamión pripravený na nakládku, odišiel na ukrajinské veľvyslanectvo a potom na miesto vykládky v Poľsku."*

### **Humanitárna podpora pre obyvateľov Ukrajiny**

Vojna na Ukrajine spôsobuje veľké problémy mnohým ľuďom, ktorí musia zostávať v mestách, kde sa bojuje. Iní utekajú do susedných krajín len s niekoľkými vecami a nezostáva im nič. Pre spoločnosť DACHSER ako rodinnú firmu je samozrejmosťou poskytnúť v tejto situácii praktickú pomoc a podporiť uznávané humanitárne organizácie logistickými kapacitami.

Dachser Road Logistics tak bude teraz bezplatne dodávať potrebný tovar a potraviny do distribučných centier humanitárnych organizácií po celej Európe, aby mohli byť zásobovaní napríklad utečenci z Ukrajiny.Od začiatku júna 2021 združuje DACHSER odborné vedomosti, ktoré získal v rámci rôznych výskumných a inovačných projektov, vo svojom novom internom kompetenčnom centre pre dátovú vedu a strojové učenie.

Súkromné dary, vrátane darov od zamestnancov spoločnosti DACHSER, však nemôžu byť prijímané a prepravované prostredníctvom tejto siete. Spoločnosť DACHSER samotná nebude do vojnovej zóny žiadny tovar prepravovať.

Mier v Európe je narušený. Teraz je potrebné vynaložiť všetko úsilie na odvrátenie humanitárnej katastrofy. Spoločnosť DACHSER sa na tom bude podieľať.

Organizácie sa môžu s konkrétnymi otázkami obracať na lokálnych vedúcich pobočiek Road Logistics.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk